Vojska Kosova - produžena ruka Pentagona - 04.03.2015, Sputnik Srbija\n„Amerika hoće da kontroliše svaku pušku i svaki metak na Kosovu, jer nema poverenja u snage Kosova, iako su kosovske snage, na neki način – američko dete“, kaže... 04.03.2015, Sputnik Srbija\npolitika, vesti, srbija, aleksandar radić, borislav stefanović, nato, pentagon\n07:00 04.03.2015 (Osveženo: 14:46 30.08.2021)\nPriština još jednom ostaje gluva na poruke iz Beograda. Ovoga puta reč je o formiranju vojske, za šta su srpski zvaničnici viša puta upozorili da će loše uticati na odnose i bezbednost u regionu.\nPrema najavama prištinskog ministra za bezbednosne snage Hakija Demolija, Nacrt zakona o transformaciji Bezbednosnih snaga Kosova u Oružane snage Kosova trebalo bi iduće nedelje da bude prosleđen kosovskoj Vladi. Stručnjaci za pitanja bezbednosti u razgovoru za Sputnjik različito ocenjuju najnoviji potez Prištine.\nVojni analitičar Aleksandar Radić smatra da je to očekivan korak, dok Pavle Dimitrijević, izvršni direktor Biroa za društvena istraživanja (BIRODI), kaže da nije siguran da će Nacrt tog zakona lako proći. Ono u čemu se obojica slažu jeste da, same po sebi, ovakve snage, bar za sad, ne mogu da ugroze bezbednost Srbije, kao i da bi one na neki način bile „produžena ruka Pentagona“.\nAleksandar Radić naglašava da je previše zemalja do sada priznalo Kosovo i da je preimenovanje kosovskih snaga bezbednosti u vojnu formaciju u jednom trenutku postala neminovnost.\n„Kosovo ima američku podršku. I koliko god to nama, gledano sa srpske strane, ne prija, ne možemo ništa da učinimo. Ipak, ne bih kosovske snage bezbednosti tumačio kao produženu ruku NATO-a. Mada, u jedan mah se čini da je kosovska vojska mezimče ove organizacije, činjenica je da oni žele da imaju pod čvrstom kontrolom bivše pripadnike OVK. Ne treba zaboraviti da u sastavu NATO trupa ima i onih država koje nisu priznale Kosovo. Naravno, kako u političkom, tako i u ovom aspektu, presudan je američki uticaj. Amerika hoće da kontroliše svaku pušku, i svaki metak na Kosovu, jer nemaju poverenja u njih, ali vam to neće niko priznati, pogotovu ne Amerikanci. Na neki način, kosovske snage su američko dete. Pitanje je u isto vreme, koliko je to dete baš omiljeno, jer je i po njihovom ukusu malo problematično. Americi je potrebno da legalizuje OVK i u dosadašnjim, da ih nazovem, vojnim formacijama Kosova, nalaze se i ljudi koje oni (Amerikanci) nikada ne bi hteli da vide sa oružjem u ruci“, objašnjava Radić.\nU isto vreme, on podseća da su SAD imale direktan uticaj na razvoj albanskih snaga u doba kada su se borile protiv jugoslovenskih snaga. On smatra da će članice NATO-a na sebe preuzeti odgovornost za školovanje i obuku kadrova uz američku podršku.\n2 Mart 2015, 17:16\n„NATO kontroliše te snage. Uostalom, u našem je interesu, a i zvaničan stav Srbije je da NATO ne smanjuje svoje prisustvo na Kosovu“, mišljenja je Radić.\nPavle Dimitrijević, izvršni direktor Biroa za društvena istraživanja, ističe, međutim, da nije tako siguran da će samo osnivanje vojske Kosova lagano proći.\n„Slična situacija je bila i pre godinu dana, a sam zakon nije ni stigao pred poslanike. Ključno pitanje je kako će izgledati komandni lanac i samo ustrojstvo te vojske i gde će tu biti manjine, odnosno Srbi. To je za sada nepoznanica. Kakva će stav imati Srpska lista koja se još uvek nije vratila u Parlament? Ostaje i da se vidi koliki će biti legalitet samog tog čina i kako god da prođe glasanje u Skupštini, ostaje da se vidi na koji način će to operativno moći da se sprovede. Nisam toliko siguran da će osnivanje ići tako glatko i da je reč o gotovoj stvari. Naprotiv, mislim da je to još jedan politički momenat koji se sada potencira ne bi li se nekako prevazišla aktuelna politička kriza gde dominira konflikt među albanskim partijama u Vladi i opoziciji“, kaže Dimitrijević.\nZa razliku od analitičara, šef poslaničke grupe Demokratske stranke Borislav Stefanović ocenio je da je stvaranje Vojske Kosova štetna stvar i da može izazvati potrese u regionu.\n„To je uznemirujuća vest koja se ponavlja ciklično i imam utisak da neko stalno podgreva tu temu, kada to odgovara Vladi u Prištini želeći da podigne svoj kvazipatriotski profil i nacionalnu svest na Kosovu“, rekao je Stefanović, dodajući da treba sačekati i videti da li će taj zakon uopšte doći na dnevni red kosovskog Parlamenta, ali kaže i da Srbija, osim apela i ukazivanjem na problem, malo toga može da učini.\nPrema pisanju prištinske štampe, Vojska Kosova bi trebalo da broji oko 5.000 ljudi, a nije isključeno da ima i tenkovsku jedinicu. Kosovske bezbednosne snage su formirane 2009. godine, i tada su imale u svom sastavu oko 2.500 pripadnika. Od 2010. godine njihov rezervni sastav brojao je oko 800 ljudi. Njihov osnovni zadatak bio je pomaganje stanovništvu u slučaju elementarnih nepogoda, drugim rečima, imali su ulogu civilne zaštite. I u tom periodu oni su bili opremljeni lakim pešadijskim oružjem NATO proizvodnje i oklopnim automobilima, koje im je poklonila Turska.\nObuku kosovskih bezbednosnih snaga od formiranja vodi NATO.\nSadašnje Ministarstvo za bezbednosne snage bi trebalo da bude preimenovano u Ministarsvo odbrane, i zbog toga će morati da bude promenjen Ustav Kosova. U nacrtu zakona o formiranju vojske, osim ministarstva, planirano je i formiranje generalštaba, ali i vojne kontraobaveštajne službe. Ako Priština uspe u svojim namerama, vojska Kosova bi, kako su svojevremeno pisali kosovski mediji, od NATO država dobila i artiljerijsko i PVO naoružanje.


Dragana Grnčarski iskreno o modi i životu: Žene su postale smelije i na neki način agresivnije - Hello! magazin\nDragana Grnčarski iskreno o modi i životu: Žene su postale smelije i na neki način agresivnije\nZa Draganom Grnčarski su dani kada je koračala modnom pistom noseći modele raznih dizajnera, kada je visokim potpeticama na revijama upisivala stranice istorije, ali i budućnosti svog života…\nDanas je ona modni dizajner čiji brend pod imenom “Esoteric” oslikava upravo svu njenu nestvarnu i ezoteričnu lepotu koju kroz svoje kreacije donosi modnom svetu, lepršavo, lagano i lepo, toliko da se u njena dela zaljubite i poželite da ih imate…\nDragana je oduvek izazivala pažnju svojom pojavom, nestvarno, gotovo vilenjački lepa, na izgled snena i ranjiva, ali u isto vreme snažna i kreativna moderna žena koja poštuje tradiciju, ali i daje šansu promenama koje život nameće.\nEkskluzivno za naš portal, pred jubilarni 30. Fashion Selection, Dragana je ispričala zašto i dalje veruje u brak i romantiku, zašto su žene danas drugačije nego pre, ali i šta je to što je čini zadovoljnom i gde je njena oaza u kojoj se oseća sigurno i voljeno.\nDragana i Nebojša Grnčarski: Teško je održati brak u vremenu u kome živimo\nDragana Grnčarski predstavila novu kolekciju brenda “Esoteric”\nDragana Grnčarski: Kreacije za najluđu noć\nŽene na različite načine neguju svoju lepotu, stvaraju svoj stil, šta vi činite na sebi i za sebe da bi vam odraz u ogledalu poručio – osećam se i izgledam dobro?\n– Najbitnije je kako se osećam. Nemam neke posebne postulate nege, odlazim jednom mesečno kod kozmetičara, redovno kod frizera, ništa preterano. Jako mi je bitna rekreacija, tako da tri puta nedeljno idem na balet.\nStil je nešto što se stvara čitavog života. Mislim da sam uspela da izgradim svoj lični stil koji prenosim i na svoje kolekcije. Nisam neko ko slepo prati trendove, radije trendove prilagođavam svom stilu. Uživam u svojoj porodici i poslu tako da se unutrašnje zadovoljstvo sigurno oslikava i na spoljašnji izgled.\nKada kreirate i stvarate koja vam je osnovna misao – žena koja će nositi model ili vas povuče neka slika iz života, događaj, osmeh…\n– Živimo u prilično brzom vremenu, tako da mi je inspiracija savremena poslovna žena. Uglavnom dizajniram haljine, jer mislim da su najženstveniji odevni predmet. Najteže od svega mi je da osmislim kolekcije tako da budu nosive, a opet drugačijeg dizajna od onoga što se nudi na tržištu.\nDa li je današnja žena smelija i drugačija ili je takva jer se i dalje bori u „svetu muškaraca“?\n– Žene su postale smelije i na neki način agresivnije. Teško je opstati u današnje vreme, ne samo u „svetu muškaraca“, već i u vremenu i načinu života koji se dosta promenio u odnosu na mrnije vreme naših roditelja. Potrošačko društvo i sistemi vrednosti su naterali žene da se prilagode drugačijem načinu života.\nKada se osvrnete oko sebe i uporedite žene u Srbiji i žene iz drugih svetskih metropola, šta je to što ih razlikuje?\n– Prvo što ih razlikuje je sam stajling. Žene u svetskim metropolama su svedenije obučene i našminkane, sa vrlo jednostavnim dnevnim autfitima, dok naše žene često ne razlikuju dnevne i večernje kombinacije i ulaze u estradizaciju i seksualizaciju.\nKako pronalazite ravnotežu i unutrašnji mir u današnjem turbulentnom načinu življenja, posebno u Srbiji kakva je danas.\n– Moj muž i moja deca su moja oaza. Pronalazim mir u provedenom vremenu sa njima, i u našim putovanjima u kojima zaista uživamo. Imam svoj lični moto: „Uživaj u onome što jesi i što imaš, i ne teži ka onome što nemaš i što nisi“.\nSmatrate li da smo se u današnje vreme udaljili jedni od drugih i da su društvene mreže preuzele primat u odnosu na prava druženja, da su virtuelna prijateljstva i ljubavi ono što je naša realnost? Kakva su vaša iskustva što se tiče Fejsbuka, Tvitera, Instagrama…\n– Nemam Fejsbuk i Tviter, nisam na društvenim mrežama. Imam mali krug prijatelja sa kojima gajim pravo, a ne virtuelno prijateljstvo.\nKako gledate na model mlade žene koji nam se servira putem rijalitija, šou programa, postoji li strah u vama da će to uticati na generacije mladih koje će stvarati budućnost?\n– Vaspitanje i stil potiču iz kuće. Zaista je nakaradno i izostavljeno to što se plasira na elektronskim medijima, ali i pored toga decu možemo izolovati i predstaviti im neke druge oblasti kulture kao što su izložbe, pozorište, film….\nVerujete li da su brak i porodica vrednosti koje će uspeti da opstanu i prežive metamorfozu modernog društva?\n– Apsolutno verujem. Brak i porodica su osnova sreće i uspeha u životu. Nadam se da će opstati kao institucija u fazi modernizacije društva.\nDa li je romatika zaboravljeni relikt prošlih vremena ili je još uvek ima, jeste li vi i Nebojša sačuvali svoju romantičnu stranu?\n– Dok su deca bila mala, trudili smo se da povremeno odlazimo na kratka putovanja samo nas dvoje, to je bio način da se osamimo i sačuvamo tu neku romantiku samo između nas dvoje. Međutim, kako su deca porasla, postali su izuzetno posesivni, tako da više nemamo prilike za to. Ali meni je to u redu, jer smatram da roditelji treba da budu pre svega posvećeni deci.\nŠta je potrebno za ljubav danas – novac, sreća ili nešto sasvim treće?\n– Teško je održati ljubav u današnje vreme, ljudi sve manje vremena provode jedni sa drugima, otuđuju se. Važno je da supružnici veruju jedno drugom, da mogu da podele jedno sa drugim i radost i tugu i probleme. Moraš sa nekim da imaš zajednička interesovanja i stavove o životu. U suprotnom, fizička privlačnost kratko traje, brzo se gubi, odnos postaje površan, i brakovi i veze pucaju.\nDa postoji vremeplov i da možete da birate, u koju epohu, godinu, biste se vratili jer vam po senzibilitetu najviše odgovara ili biste pak otišli u budućnost?\n– Rado bih se vratila u 30-te godine prošlog veka, a u budućnost ne bih išla, jer, moram priznati da me malo plaši.\nTagovi: Dragana Grncarski\nDa li Nina Radulović ima "pogrešnog" dečka, Filip neće da se ženi?


2. Srem: Ogromne gužve na Batrovcima\n... zamenik predsednika suda Džao Đanping je izrazio "iskreno saučešće" Hugdžiltovim roditeljima. Kineski državni mediji su objavili slike na kojima se vidi kako sudski uručilac predaje presudu o nevinosti ...\n4. Izložba u Arhivu Vojvodine\n... sistem, ali i borbu za autonomiju. Među eksponatima su i slike uticajnih ličnosti iz javnog života, a kartografski panoi daju potpuniju sliku kako je Vojvodstvo Srba i Tamiški Banat izgledao u periodu ...\n5. Kako muškarac prolazi kroz raskid na Fejsbuku?\n... poslušati pesmu koja u refrenu 5 puta ističe kako je lepo što si otišla. Problem je što će to videti 150 vaših zajedničkih prijatelja i možda zaključiti kako si ti bila najgora devojka na svetu. 2. Slike ...\n6. Službenim vozilom opštine Ruma u lov na lisice (FOTO)\n... kakva su rupe od metaka, recimo? Da li su Zakić i lovci sa slike članovi nekog lovačkog udruženja sa teritorije opštine Ruma ili su se jednostavno samoorganizovali i seli sa Zakićem u kombi jednog jutra ...\n7. Slikanje Ajfelovog tornja noću kažnjivo\n... tehnički predstavljaju umetničko delo, tako da njihovo reprodukovanje zahteva dozvolu umetnika. Ovo takođe znači da je tehnički nelegalno deliti slike Ajfelovog tornja na društvenim mrežama. "Svetlosni ...\n8. Evo zašto je za vaše dete loše da gleda 3D\n... prirodi stvara dvodimenzionalnu sliku. "Dugo izlaganje 3D slici može dovesti do suvoće oka, udvostručavanja slike, glavobolje, bola u vratu, mogućeg gubitka koncentracije, a u nekim slučajevima i do vrtoglavice", ...\n9. Fejsbuk: Proverite ko vas briše sa liste prijatelja\n... slike i imena lažnih "prijatelja". Napomena: ove dodatke instalirate na vlastitu odgovornost! ...\n... posudica nalaze se redovno najrazličitije slike i često ih skupljaju kolekcionari. U ovom slučaju ilustracije predstavljaju etikete sa starih cigara, među kojima i one s likom Hitlera i Musolinija. Proizvela ...\n11. Sutra derbi: Partizan i Crvena zvezda se sastaju u Humskoj\n... je prilika za bolji utisak i slanje lepše slike u svet. I to sa istog mesta, sa stadiona u Humskoj, gde će lider šampionata Partizan, u 147. večitom derbiju dočekati najvećeg rivala i aktuelnog šampiona ...\n12. Zašto ne treba da koristite Fejsbuk na poslu\n... šef gleda slike sa odmora ili sa sinoćnje žurke. Mnogi poslodavci nadgledaju kompjutere zaposlenih Ovo naročito važi za kancelarijske poslove. Ako je upotreba Fejsbuka zabranjena, nećete dobro proći ...\n13. Misao stvara priviđenje\n... bi se pozitivne misli i slike iz našeg uma materijalizovale, potrebno je mnogo truda kako bismo u svom biću izazvali toliko jaku emociju ljubavi da bi se ona kao takva i materijalizovala. Mnogi mistici ...\n14. Gugl špijunira mejlove korisnika\n... da je Gugl pronašao eksplicitne slike devojčice u mejlu koji je poslao Džon Henri Skilern. Nakon što je mejl prosleđen Nacionalnom centru za nestalu i eksploatisanu decu, policija je pribavila nalog i ...\n15. Turskom ministru smetaju igračice uz šipku\n... uzdrže od veranja uz štanglu". Na Tviteru su se kao reakcija na stav Arinča pojavile slike kućnih ljubimaca kraj štangli i državnih zastava kako se vijore s jarbola što su takođe - vertikalne štangle. ...\n16. Najbolje aplikacije za vremensku prognozu\n... aplikaciju dodatno poboljšavaju ubečene Flickr slike. Ako vam se ne sviđa Weather Underground, dajte ovoj aplikaciji šansu. 1Weather - Ova aplikacija najviše će vam biti od koristi ako vam je potrebna ...\n... zadrži lepotu cveta koji vene, onda je drugi otrgla od zaborava i tako strpljivo linija po linija, boja po boja i nastale su slike. Učestvovala je na oko 30 kolonija i izlagala na preko 60 zajedničkih ...\n18. Nudisti na sajtu Jelisejske palate\nFotografije nudista bile su nekoliko minuta na zvaničnom sajtu Jelisejske palate, prenose francuski mediji. Ispod slike nudista koji šetaju plažom stajao je natpis "Zajednička konferencija za novinare ...\n19. Natprosečan rast cena hrane, usluga, prevoza...\n... popravke aparata za domaćinstvo, ostalih medicinskih proizvoda, održavanja i popravke vozila, upotreba transportnih sredstava, prevoz putnika avionom, fotografska i filmske oprema, mediji za snimanje slike ...\n20. Rumsko Kulturno leto 2014\n... izložene slike i vajarski radovi sa "Letnje radionice 2014" učenika rumske gimnazije i Ljiljane Vojvodić, a u avgustu će biti izložene ilustracije Jugoslava Vlahovića. U poslednjoj nedelji u Rumi će gostovati ...


“Odoh ja iz Fojnice” – film koji su snimili mladi iz Fojnice – Viva Film Festival\n“Odoh ja iz Fojnice” – film koji su snimili mladi iz Fojnice\nProtekla tri dana,od 18. do 20. aprila “Viva škola filma” boravila je u Fojnici, u Osnovnoj školi “Ivan Goran Kovačić”. Učenici, njih 18 iz ove škole, sami su osmislili priču,te zajedničkim snagama napravili scenarij i autorsku muziku za film “Odoh ja iz Fojnice”.\nTema filma je odlazak mladih iz Fojnice, bez obzira što ovaj grad ima alternativu i mnogo pozitivnih stvari, koje su takođe predstavljene u filmu. Film je sniman na dvije lokacije, u Franjevačkom muzeju, te u osnovnoj školi koja je domaćin radionice.\n“Uistinu raduje to što su ovi mladu ljudi tako kompleksnu priču iznijeli do kraja. Prevashodno odabir teme i svjesnost mladih o bitnosti pitanja odlaska uliva nadu u ove generacije, a onda i način na koji su pristupili svom filmskom zadatku.” – kažu organizatori.\nOvaj film će se naći na 4. Viva film festivalu i odmjeravati snage s ostalim filmovima iz kategorije BH omladinski film. Do sada ih je snimljeno 5, od ukupno 20, a iduća radionica je u Kaknju.


Need Job - SERBIAN FM // Serbian Football Managers\nПорука од rouz » 20 Нов 2014, 20:49\n[center]Drzava :Island [/center]\n[center]Ime kluba :KH (jos ne znam sta znaci ova skracenica)[/center]\n[center]Datum osnivanja :2011 [/center]\n[center]Ovaj klub sam izabrao zbog toga sto je osnovan pre 3 godine i zato sto nemaju ni jednu titulu. Zelim da budem prvi u istoriji koji ce nesto osvojiti.[/center]\nIzabrao sam da pocnem bez ijedne licence sa najnizim ocenama na profilu.\nEkipa nije toliko losa. Iskreno sam ocekivao mnogo goru situaciju. Naravno sve ostale selekciju su prazne sem prvog tima . Jos uvek nisam nikoga dovodio, probacu prvu sezonu sa ovim sastavom, eventualno jedno levo krilo i to je to . Posto mi je prvi zvanicni LLM , ne ocekujem mnogo i ne zurim nigde . Korak po korak...\nOsoblje je malo slabije , doveo sam jednog trenera ( nekog bosanca cisto nek je tu ). Ako se ukaze prilika za jos nekog skauta bice odlicno.\nImformacije o klubu\nIzvinjavam se ako izgleda previse sazeto ali morao sam sto pre da odradim taj prvi post jer sam slucajno u pola pisanja kliknuo submit umesto preview .\nПоследње учитавање од rouz дана 24 Нов 2014, 01:28, учитано 4 пута укупно.\nПорука од Sloba » 20 Нов 2014, 22:00\nEvo da te više ne kopka:\nKnattspyrnufélagið Hlíðarendi Reykjavik\nPomučio sam se bogami dok sam izguglao šta znači me tog kluba...\nlogo je malo teže naći\nInače sažet ali ok uvod. Sviđa mi se mesto početka karijere. Prati se drugar.\nПорука од rouz » 20 Нов 2014, 23:11\nSloba пише: Evo da te više ne kopka:\nsvaka ti cast ja sam jedno sat vremena proveo na netu i nisam mogao da nadjem.\nПорука од rouz » 21 Нов 2014, 00:57\nZa pocetak rekao bih neocekivano. Nekako lako osvajanje titule i kvalifikacije u playoff. Posto u ovoj ligi ima 4 divizije, s tim sto se poslednja liga tj 4. sastoji iz A,B,C,D grupe . Nakon zavrsavanja regularnog prvenstva prva 2 tima iz svake grupe igraju play off.Finalisti idu u visi rang.\nSa rezultatima i nisam toliko zadovoljan jer je bilo dosta utakmica u kojima smo ispustili pobede. Na kraju prvenstva bili smo za samo bod ispred drugoplasiranog Arborga.Poslednja utakmica je odlucivala ko ce biti prvi na tabeli\nOsam klubova u playoff-u\nIstorijski trenutak za moj klub. Pre tri godine smo igrali playoff ali smo ispali u prvom kolu. Istorija se ponavlja\nNajbolji igrac kluba , ipak povredjen u finalu ali i bez njega smo uspeli da se probijemo i zavrsimo u visem rangu po prvi put u istoriji.\nZamolio bih nekog da mi okaci tutorijal za slike, ne znam kako da ih okacim onako da se uveca kad neko klikne\nSledeci update na polusezoni...\nПорука од луди » 21 Нов 2014, 00:59\nPa tvoji u 4. ligi Islanda bolji od ovih mojih u 1. Gibraltara.\nПорука од rouz » 21 Нов 2014, 01:01\nлуди пише: Pa tvoji u 4. ligi Islanda bolji od ovih mojih u 1. Gibraltara.\nhahah hteo sam njihovu ligu da igram al kad sam pogledao klubove i to reko bolje ja na island\nПорука од Sloba » 21 Нов 2014, 01:02\nSamo uploaduj sliku na dodaj.rs i kopiraj drugi link po redu i to je to.\nBravo za rezultate.\nПорука од rouz » 23 Нов 2014, 11:15\nDakle, pred pocetak sezone odigrali smo par prijateljskih utakmica uglavnom sa klubovima is viseg ranga. Bili su to ubedljivi porazi ali rezultat nije bio toliko bitan. Taktika je uigrana sezona moze da pocne.\nPosle otpustanja 5-6 igraca za koje sam smatrao da nepotrebni u timu, doveli smo dosta novih i sposobnih ljudi. Konkurencija u timu je velika ima nas mnogo ali svako ce dobiti svoju sansu. Od svih ovih igraca niko nema neke specijalno dobre ocene tako da ss-ove profila necu jos kaciti.\nPocetak sezona i Lower League Cup\nPred pocetak regularnog takmicenja igra se Lower League Cup. Ni ja ne znam sta je to ali predpostavljam da je ceo kup sastavljen od timova nizih rangova. Prosle sezona smo bili predposlednji . Ove godine smo drugi i prosli smo u dalji tok tamicenja sto je za nas vise nego odlicno. Ja sam prezadovoljan.\nUradio sam mali update cisto zbog ovog kupa a i malo da osvezim temu. Sledeci report za par dana\nПоследње учитавање од rouz дана 23 Нов 2014, 11:16, учитано 1 пут укупно.\nПорука од rouz » 24 Нов 2014, 00:21\nPoslednji update za sezonu 2015/2016[/center]\nNista, poslednji update . Ove godine nista od opstanka , mozda neke druge . Odlican start u kupu, pobedili smo gotovo sve jace timove od nas i stvarno sam mislio da mogu da izborim opstanak. Zao mi je samo sto smo imali tako dobar pocetak ali eto.\nPoslednji na tabeli sa 5 bodova bez ijedne pobede.\nOve sezone probacu drugaciju psihologiju ako idalje ostanem na klupi, posto je uprava na pocetku ove sezone iako sam vec izborio visi rang trazila osvajanje jos jedne titule sto je prosto bilo ne moguce a evo i kako se vratilo.\nU trecoj sezonu probacu da odradim par stvari (ako ne dobijem otkaz) :\n1)Dovodjenje sto kvalitetnijih igraca , posto od uigravanja svojih nema nista.\n2) Plasman nazad u 4. Ligu\n3) Bolji odnos sa upravom i malo vise para\nTakodje razmisljam , ako pronadjem neki klub malo jaci i u malo boljoj situaciji sto se tice igraca , dal da predjem ili ne . Ali neka to bude tema u sledecem javljanju.Pozdrav\nПорука од rouz » 24 Нов 2014, 01:35\nBezanija iz sela . Posle bezveznog otkaza i ne razumljive uprave kluba selim se sa Islanda. Uverio sam se da nije to za mene.\nDo sutra cu se potruditi da nadjem klub , razmislicu neko vreme dal cu opet u LLM ili nesto malo lakse. Ko zna na sta ce ovaj topik liciti al zabava je zabava :D


Interesantni tepisi od kućnih predmeta – DOM INFO |\nWE MAKE CARPETS će kompletno promijeniti način na koji gledate obične kućne predmete, poput suđa, spužve, plastičnih boca, vijaka, matica, pa čak i tjestenine…\nSa instalacijama koje se kreću od malih do velikih, WE MAKE CARPETS su demonstrovali da ni jedan materijal nije suviše dosadan da bi se pretvorio u šareno umjetničko djelo. Ono što čini stvar interesantnijom je nemogućnost razlikovanja materijala iz daljine. A, tu je i Candybar carpet (tepih od slatkiša), što dokazuje da se bilo šta može iskoristiti kao materijal za izradu tepiha.\nTretiranje “smeća” s toliko prezira u posljednjih par decenija udaljilo je ljude od ideje da mnoge stvari mogu nadživjeti svoju korisnost ukoliko se pravilno upotrijebe.


Sleš 31. jula u Beogradskoj areni : Crveni tepih\nSleš 31. jula u Beogradskoj areni\nČuveni gitarista Sol Hadson, poznat po nadimku Sleš, održaće koncert 31. jula u Beogradskoj areni, najavljeno je danas iz Arene. Sleš je jedan od najboljih i najtraženijih gitarista poslednjih 30 godina, pođednako samouveren u hard roku i popu.\nKao vodeći gitarista grupe “Gans en Rouzis”, Sleš je učvrstio svoju reputaciju ekspresivnog izvođača, da bi po napuštanju benda tokom devedesetih godina, sarađivao na albumima mnogih izvođača, a bio je i deo grupe “Velvet Rivolver”.\nSleš je sa pevačem Ekslom Rouzom, gitaristom Izijem Stradlinom, basistom Dafom MekKaganom i bubnjarem Stivenom Adlerom, 1985. oformio grupu “Gans en Rouzis”.\nNjihov debi album “Apetajt for distrakšn” više puta je prešao platinske tiraže i od GNR napravio jedan od najdinamičnijih hard rok sastava osamdesetih, a Slešovi nasilni rifovi i prodorne solo deonice brzo su postali zaštitni znak benda.\nNjegov nezaboravni solo u pesmi “November rejn” i dalje drži rekord u dužini.\nMagazin “Tajm” je Sleša 2009. svrstao na drugo mesto među 10 najboljih električnih gitarista svih vremena, a nalazi se i na 21. poziciji “Gigvajz” liste 50 najslavnijih gitarista ikada.\nPrvi solo album izdao je prošle godine i predstaviće ga na svetskoj turneji, u okviru koje prvi put dolazi u Beograd.\nNa albumu se pojavljuju odlični vokali, kao što su Fergi, Kris Kornel, Ozi Ozborn, Igi Pop i drugi.\nU Beogradskoj areni Sleš će izvesti hitove grupa “Gans en Rouzis” i “Velvet Rivolver”, kao i pesme sa novog albuma, a kao pevač sa njim na turneju ide Majls Kenedi, frontmen benda “Alter Bridž”.\nUlaznice se prodaju po cenama od 2.700, 3.000, 3.500 dinara, a prvih 100 kupaca na poklon dobijaju i knjigu “Sleš” Entonija Boza koju je na srpskom jeziku objavila Izdavačka kuća “Laguna”.\nKoncert organizuju Beogradska arena i “Jelen Lajv”.


Prošlo je tačno mesec dana otkako su talibani preuzeli kontrolu nad Avganistanom. Sada novac polako curi, a zemlja se suočava sa sve većom ekonomskom krizom.\nPrema njegovom shvatanju islama, mešanje muškaraca i žena je zabranjeno.\nIzgleda da je Hadži Hekmat iskreno ubeđen da talibani uživaju podršku naroda. Međutim, nije ču kada je jedan posetilac šapnuo jednom od reportera: "Ovo nisu dobri ljudi."\nIako bi se talibansko tumačenje islama moglo poklapati sa vrednostima u ruralnijim, društveno konzervativnijim selima, u većim avganistanskim gradovima mnogi ostaju duboko sumnjičavi prema toj grupi. Hadži Hekmat ovo pripisuje godinama "propagande", ali je i istorija samoubilačkih bombaških napada i ciljanih ubistava u urbanim sredinama takođe odgovorna.\nNa izlasku iz Plave džamije, pored glavnog puta, okupila se masa ljudi. Tu se nalaze četiri tela sa prostrelnim ranama, a na jednom se nalazi rukom ispisana ceduljica koja ubijene muškarce opisuje kao otmičare, upozoravajući druge kriminalce da će njihova kazna biti ista.\nUprkos mirisu tela pod vrelim suncem, gomila snima fotografiše prizor i gura se radi boljeg pogleda.\nAli, mnogi drugi u gradu se ne osećaju bezbedno. Studentkinja prava Farzana kaže da svaki put kad izađe iz kuće i vidi talibane, naježi se od straha.\nPrivatni univerziteti poput njenog su otvoreni, ali oni koje vodi vlada za sada ostaju zatvoreni. Prema novom talibanskom pravilu, studenti i studentkinje koji studiraju u istoj učionici moraju da budu odvojeni zavesom.\nZa Farzanu to ipak nije prioritet. Zabrinuta je da talibani možda neće dozvoliti ženama da rade. Za sada se, međutim, ženama u Avganistanu kaže da ostanu kod kuće zbog sopstvene bezbednosti, osim ako nisu učiteljice ili medicinari.


Obavještenje o radovima na smanjenju neprihodovane vode u DMA zoni Vojkovići - vikis.info\n+387 57 342 742\nObavještenje o radovima na smanjenju neprihodovane vode u DMA zoni Vojkovići\nKP „Vodovod i kanalizacija“ a.d. Istočno Sarajevo u narednom periodu mart-jun započinje aktivnosti na smanjenju neoprihodovane vode tj. smanjenju količina vode koja se izgubi uslijed: kvarova na vodovodnoj mreži, krađe od strane nelegalnih korisnika, utrošene a neizmjerene i nenaplaćene količine vode (iz gradske hidrantske mreže, neispravni vodomjeri i sl.). Planirano je da se prve aktivnosti na smanjenju neprihodovane vode u 2022.godini izvrše na DMA zoni Vojkovići (naselje Vojkovići i naselje Krupac). Otkriveni kvarovi biće sanirani, a otkriveni nelegalni priključci blindirani te vlasnici pravno sankcionisani.\nRadovi koji će se provoditi u periodu aktivnosti na smanjenju neprihodovane vode za DMA Vojkovići su:\n- stavljanje u funkciju (operativnost) svih zatvarača i hidranata\n- podijela DMA zone na podzone sa praćenjem noćnog protoka po podzonama\n- ugrađivanje logera pritiska po podzonama\n- zamjena starih vodomjera\n- lociranje nelegalnih priključaka\n- saniranje pojedinih dijelova mreže gdje se uzastopno na cjevovodu javljaju pucanja\nNeki od navedenih radova kao što su stavljanje u funkciju zatvarača, te otklanjanje kvarova ili saniranje dotrajale mreže iziskivaće zasijecanje i prekopavanje asfaltnih površina saobraćajnica i trotoara.\nZbog navedenih radova povremeno će dolaziti do kraćih prekida u isporuci vode ili do zamućenja vode u pojedinim dijelovima gradskog vodovoda. Navedeni radovi imaju za cilj poboljšanje cjelokupnog stanja vodosnabdijevanja na području grada Istočno Sarajevo te molimo korisnike usluga za razumijevanje i strpljenje.\nAktivnosti povodom obilježavanja Svjetskog dana voda, 22. mart 2022\nDotok vode na izvorištima zadovoljavajući za snabdijevanje potrošača\nKP "VODOVOD I KANALIZACIJA" A.D.\nPIB: 400537510008 MB: 1036823\nTel: +387 57 342 742\nFax: +387 57 340 480\n567 483 10000004 84\n562 012 00002979 88\n552 004 00001256 76\nPavlović Bank A.D.\n554 013 00000073 50\nMF Banka A.D.\n572 276 00000201 89\n161 000 00561300 31\n555 002 00151754 73\n551 068 00018249 05\n154 160 20094314 72\nVodovod i Kanalizacija Istočno Sarajevo\nStanje za 18.05.2022.\nVodosnabdijevanje grada pitkom vodom uredno.


Fekalije se izlivaju direktno u Pivsko jezero\nneposredno pored gradske plaže\nDa je ispuštasnje fekalija pored gradske plaže veliki problem, kao i to što EPCG ni posle 45 godina od potapanja Pive nije izgradila kolektor, saglasan je i predsjednik Opštine, Mijuško Bajagić\n2799 pregleda\t6 komentar(a)\nZbog kašnjenja realizacije projekata ugovorenih prije 10 godina koje je Elektroprivreda trebalo da završi do kraja 2014. a podrazumijevali su izgradnju kolektora, kao i zbog toga sto obilaznica u Plužinama nije završena 2018., otpadne vode se već tri godine izlivaju direktno u Pivsko jezero i to neposredno pored gradske plaže.\n"Oni su ga evo već treća godina spojili niz livadu otvorenim cijevima tik uz plažu na Rosuljama. Sjutra kad se nivo malo povuče, zamislite koliko fekalija izlazi. Tu će sjutra da se kupaju djeca naša plužinska i turisti", rekao je Mirko Vuković odbornik Demokratskog fronta.\nVuković je o ovom problemu obavijestio Ekološku inspekciju, ali povratnu informaciju nije dobio.\nDa je ispuštasnje fekalija pored gradske plaže veliki problem, kao i to što EPCG ni posle 45 godina od potapanja Pive nije izgradila kolektor, saglasan je i predsjednik Opštine.\n"Ovo je stvarno da kažem bruka, da se direktno fekalije slivaju u Pivsko jezero, a računamo da je najveći bazen pitke vode u Evropi. Isključivo jedini krivac je Elektroprivreda što neće da posveti pažnju prema ovome problemu", kazao jepredsjednik Opštine Plužine, Mijuško Bajagić.\nU mnogo navrata, napominje Bajagić, kontaktirao je Elektroprivredu, ali tvrdi da u zadnje vrijeme čak neće ni da pričaju sa njim o ugovorenim obavezama.\n"Njihovo je neko pravno mišljenje koje je smiješno, da je ugovor trebalo da se realizuje do 31.12. 2014. oni što su realizovali, realizovali su, a za ostalo nemaju obaveza", dodao je Bajagić.\nBajagić kaže da bi Plužine danas imale kolektor, da je taj posao bio u nadležnosti lokalne uprave. Šta je usporilo radove iz EPCG nisu odgovorili na pitanja naše TV.\nI Bajagić i Vuković izručiti su da kolektor mora da se gradi što prije, ali lokacija zbog koje je komisija za procjenu uticaja na životnu sredinu dva puta davala negativno mišljenje, nije rješenje.\nKako sada stvari stoje kolektor je planiran ovdje u gradskom jezgru između turističkih sadržaja, sabornog hrama i mjesta gdje je planirana izgradnja sportskog terena. To, kao i kašnjenje radova na obilaznici, ali i sve ono što je donijela korona, svakako će uticati na ovogodišnju turističku sezonu.\nPredsjednik opštine Plužine poručuje da će uskoro javnosti saopštiti na koji način će se suprotstaviti nacionalnoj energetskoj kompaniji, koja kakonapominje , sa ovog terena godišnje ubira desetne miliona eura.\nfekalijePivsko jezeroMirko VukovićMijuško BajagićPlužineOpština PlužineElektroprivreda Crne GoreEPCG\n25.05. 09:50 h\t9697\n25.05. 10:59 h\t4048\n25.05. 15:30 h\t3003


Ministar prosvjete i kulture dr Dane Malešević u radnoj posjeti Univerzitetu u Banjoj Luci | UNIBL\n06. avgust 2015. 09:19:00 Univerzitet u Banjoj LuciOpšte\nDana, 05. avgusta 2015. godine, ministar prosvjete i kulture u Vladi Republike Srpske Dane Malešivić boravio je u radnoj posjeti Univerzitetu u Banjoj Luci.\nTom prilikom sa ministrom su ragovarali rektor prof. dr Stanko Stanić, predsjednik Upravnog odbora prof. dr Mile Dmičić, prorektor za kadrovske i materijalne resurse prof. dr Draško Marinković, prorektor za nauku, istraživanje i razvoj prof. dr Milan Mataruga, finansijski direktor dipl. ecc Duško Lazić i dekan Akademije umjetnosti prof. dr Luka Kecman.\nMinistar je u pratnji domaćina obišao IV paviljon studentskog doma i uvjerio se u dinamiku završnih radova na ovom objektu. U isto vrijeme razgovarano je i o tenderskim procedurama, te daljim aktivnostima na unutrašnjem i spoljašnjem uređenju ovog objekta.\nU prostorijama Rektorata razgovarano je o bitnim i aktuelnim pitanjima u oblasti visokog obrazovanja koja se prije svega tiču nacrta Strategije razvoja obrazovanja Republike Srpske u segmentu visokog obrazovanja za period 2015-2020, izrade novog Zakona o visokom obrazovanju, te pojedinačnih pravilnika koji se tiču rada visokoškolskih institucija i njihovog finansiranja. Usaglašeno je da predstavnici Univerziteta u Banjoj Luci do 12. augusta daju svoje primjedbe na predloženi dokumente nacrta Strategije razvoja obrazovanja Republike Srpske, te da u narednom periodu aktivno učestvuju u pripremi nacrta Zakona o visokom obrazovanju.


Predsednik Vučić počasni građanin Opštine Vladimirci\n– Posted on децембар 12, 2019Posted in: Aktuelno, Vesti\nPovodom dana Opštine Vladimirci, na svečanoj sednici Skupštine opštine, predsedniku Republike Srbije Aleksandru Vučiću dodeljeno je zvanje počasnog građanina, što je najviši vid priznanja Opštine. Odlukom o praznicima i priznanjima Opštine Vladimirci, predviđeno je da zvanje počasnog građanina, Skupština opštine dodeljuje istaknutim pojedincima za postignute izuzetne rezultate i dostignuća u svim oblastima stvaralaštva od značaja za unapređenje, razvoj i afirmaciju naše zemlje i Opštine Vladimirci. Plaketu je u ime predsednika preuzeo izaslanik Milorad Veljović, koji je istakao da su Vladimirci treća opština, u kojoj u ime predsednika preuzima ovo značajno priznanje. “\nVeliko mi je zadovoljstvo i čast da u njegovo ime primim ovu plaketu, tim pre što sam danas video iskreno zadovoljstvo naroda predsednikovim radom, na šta svi treba da budemo ponosni“, rekao je Veljović i naglasio da su to dela koja se vide. „To nije priča, nego sve što se radi, to se i vidi“, kaže Veljović. On ističe da je 10 godina bio direktor policije, ali da mu je posao savetnika za bezbednos predsednika Vučića velika čast i, kako kaže, nešto što čovek najviše može da poželi u životu.\nPredsednik opštine Milorad Milinković podsetio je da se ove godine obeležava 95 godina od proglašenja Vladimiraca za varošicu i izrazio veliko zadovoljstvo odlukom Skupštine da tim povodom predsednika Srbije proglasi za počasnog građanina. „Predsedniku Vučiću zahvalni smo za brojna ulaganja u naš kraj“, rekao je Milinković i podsetio da je u Mačvi u različite infrastrukturne projekte uloženo tri milijarde dinara, odnosno oko 25 miliona evra. „Vladimirčani su posebno zahvalni na rekonstrukciji Doma učenika Posavotamnavske srednje škole i još pamte veličanstven doček, koji su priredili predsedniku u februaru ove godine, kada je u okviru kampanje „ Budućnost Srbije“ posetio naše mesto“, precizirao je Milinković.


General Category > Моје драго имање!\nEvo nekih dodatnih informacija o imanju, ako budete imali štogod da mi preporučite (a nadam se da ćete imati ;)):\nŠto se tiče lokacije, u pitanju je selo Gornja Vranjska, oko 6.5 km od Šapca.\nImanje je u komadu, ograđeno sa svih strana i oivičeno pojasom drveća, sa nagibom ka zapadu.\nVode ima dovoljno: na južnoj strani, ispred kuće, je bunar koji nikad ne presušuje, i zalivanje sa bunara je moguće do polovine imanja, a na zapadnoj strani je potok koji predstavlja granicu prema svim komšijama, i koji kad nadođe puni jezero veličine 8x4 metra i duboko 4 metara, odakle je moguće zalivati kupine deo godine..\nZemlja je u tom kraju, kažu, jako plodna i sve živo uspeva..\nBila sam oduševljena što imanje nije godinama obrađivano, baš ništa tamo nije dirano osim što je košena trava na okućnici.. Kada sam prvi put zavirivala sama (pošto domaćini nisu mogli da mi ga pokažu) njiva je bila prekrivena nekim visokim mirisnim travama nalik na kamilicu bukvalno moje visine, zemlja je bila meka i puna života, svuda su bile ptičice i bubice, sve je vrvelo od života.. Međutim, bivši gazda je u nekom trenutku, valjda iz straha od zmija ili čega već, malo pre nego što je trebalo da me provede po imanju, celu njivu naprskao totalom.. Tako da je zemlja sada zatrovana, one divne biljke su potpuno suve i spržene, zemlja je suva i ispucala jer nema ničega da joj drži vlagu.. I dalje izgleda prelepo, da ne steknete pogrešan utisak, samo eto nije više.. Huh, nema veze, zalečiće se to sve, samo sad treba malo više vremena da prođe. Mislila sam da možda neću morati da orem zemlju, ali sada jednostavno nemam izbora.\nEvo, dakle, šta sam smislila da uradim za početak.\nPrvo će komšija da mi preore i istanjira celu njivu (i verovatno nađubri stajskim đubrivom). I nadam se da tu zemlju više niko nikada neće orati ni zasipati bilo kakvim hemikalijama.\nNekoliko ari ću da nastrem slamom (naručila sam sto bala od prvog komšije, pretpostavljam da će to pokriti barem 2.5 ara) pošto želim da isprobam sistem koji opisuje Ruth Stout u svojoj knjizi "Bašta bez motike".\nPored te bašte pod slamom postaviću jedan-dva klasična plastenika, imam već cevi koje sam dobila uz imanje, samo treba da nabavim nekakav pokrov za njih (koji materijal mi preporučujete?)\nTo je to što se tiče bašte, ostatak njive ostaje neisplaniran.\nJedan mudar prijatelj (ipak imam prijatelje koji mogu da mi daju dobre savete u vezi toga!) mi je rekao da ne radim ništa deo po deo u smislu da ostavljam delove imanja zapostavljene, već da svu zemlju iskoristim odmah, da je ne puštam da me čeka.. Tako da sam odlučila da na ostatku od oko 80 ari odmah prve godine posejem žitarice. Nema uhodavanja, nema čekanja, odmah sejem na svu zemlju! Prve godine ću gledati da se napunim zalihama hrane (a možda i ponekim dinarom od viška), da obogatim zemlju i očistim je od otrova, sačuvam dovoljno svog semena za sledeću godinu, i obezbedim svoju slamu za nastiranje, da nagodinu ne moram skoro ništa od toga da kupujem.. A u međuvremenu ću smisliti šta ću od ostalih biljaka sledeće godine da gajim (koliko mogućnosti, koliko divnih biljaka!..)\nZa baštu imam vremena, većina biljaka se seje tek od februara na dalje, ali o tome koje ću žitarice posejati i kada, koliko mi semena treba i gde da ga nabavim - e tu bi mi sada dobro došao pokoji savet\nI kako da sredim kupine? To je jedini deo posla koji mi izgleda kao noćna mora - kako da očistim sve to granje između redova (a da ne moram za to da angažujem neku kozu, pošto za početak ne planiram da gajim životinje)? Postoji li lakši način ili moram ručno da čupam korenje?\nНажалост, не могу да вам дам прецизне одговоре, јер нисам стручан за те области... На свом пчелињаку ручно уништавам коровске биљке, ископавањем у корену.\nПре неки дан сам случајно сазнао за ову компанију: http://www.zelenihit.rs/ која се бави поврћарством и воћарством, а има такође истраживачку и саветодавну службу. Можда грешим, али делују озбиљно на први поглед. Можда бисте могли њих да консултујете.\nМислим да је у сваком послу, а поготову то важи за почетнике, важна стручност и озбиљност. Интернет није лош као извор информација, али ипак за свако питање које вас мучи треба потражити што стручније одговоре. По могућству више различитих стручних одговора.\nVidim i ja da mi ne gine ručno čupanje, ali baš bih to nekako da izbegnem - imaću i previše posla oko svega ostalog, uključujući i gajenje deteta.. Vidim da će kupinice jedine ostati na čekanju, iako sam se njima najviše radovala. Ali dobro, one rađaju u svakom slučaju, sređene ili ne - biće slatkih plodova za naše potrebe, a sređivanje će ići postepeno..\nPogledala sam šta ima na Zelenom hit-u, čak sam se i registrovala da bih mogla da pristupim delu za obuku, ali tamo izgleda nema ničega, kao ni na njihovom forumu, pa pretpostavljam da im je stranica još uvek u fazi izrade.\nŠto se tiče stručnosti, cenim mišljenje školovanih stručnjaka isto koliko i neškolovanih, koji su svoje iskustvo stekli učeći od zemlje same.. Pitam i jedne i druge, pa ko mi odgovori ;) Tačno je da se treba informisati na više mesta, pa čak i isprobati više različitih varijanti iste stvari, za svaki slučaj, jer iako je možda kod nekog drugog nešto uspešno ne mora biti i kod mene.. Zato i hoću da probam paralelno i baštu pod slamom i baštu pod plastenikom bez slame, i više različitih vrsta žitarica.. pa šta mi kako uspe..\nImam još jedno pitanje (zapravo, imam ih puno, ali evo još jedno da postavim):\nPošto iza kuće prvo imam voćnjak pa tek onda njivu, moram da isplaniram koliko prostora da ostavim za još novih voćki koje ću da vremenom posadim pa da tek onda da postavim baštu. Problem je u tome što u voćnjaku rastu prvo šljive, mušmula i dunja, a onda jedan red mladih oraha koji sad počinju da daju plodove. Znam da orasi ometaju rast ostalog bilja, ne primećujem da za sada smetaju ostalim voćkama koje su dosta starije od njih, a koje su im vrlo blizu, ali može da se desi da će vremenom početi.. Ili postoje biljke koje mogu da uspevaju pored oraha? Ako ne, pošto ne želim da sečem orahe (jako ih volim), ostaviću ih tu gde su, pa onom voću koje je već tu kako bude.. Želim u sledećim godinama da posadim sve moguće voće koje tu može da uspeva: breskve, kajsije, kruške, višnje, trešnje.. ma sve što mi padne na pamet! Naravno da to neću odmah da radim već polako, vremenom, ali sada treba da isplaniram prostor, jer kada jednom postavim baštu pod slamom, ne bih da moram skoro da je pomeram..\nDakle, pitanje je: koliko moram da udaljim sledeće voćke koje budem sadila od oraha?\nEvo prošlo je puno vremena od mojih prvih postova, red je da sada kad smo se koliko-toliko ustalili na svojoj zemlji napišem svoje utiske.\nZelenilo, cvrkut ptica, zvezdano nebo, čista voda i zdrava hrana.. sloboda i jednostavna radost bitisanja.. Ma ljudi moji, ni jednog jedinog trenutka se nisam pokajala ni zapitala "šta mi je ovo trebalo?"\nNaučila sam da gajim biljke, da krčim šipražje, kosim, trimerišem, testerišem.. Dete mi je naučilo da umesto televizora i telefona zabavu nalazi u lutanju livadama, pentranju po drveću, igranju sa životinjama, pravljenju koječega od drveta, kanapa, kukuruzovine, branju gljiva i lekovitog bilja..\nKomšije su mi dobri, dragi, prostodušni ljudi, skloni i tome da se posvađaju i ogovaraju, ali i pomažu jedni drugima, što je jedan potpuno drugačiji način međuljudskih odnosa od onog na koji sam navikla u velikom gradu.. Svi se poznaju i za razliku od bezbroj bezličnih slučajnih prolaznika, prodavaca, šalterskih radnika koje nevoljno u prolazu okrznemo u gradu ne poklanjajući im pažnju, ovde svako svakog primećuje i uvažava, oslovljava i pozdravlja. I to mi se jako sviđa.\nMislim da smo na pravom mestu u pravo vreme.\nIspostavilo se da voda u mom bunaru ipak može da presuši ako preteram sa zalivanjem (jer su komšije iskopale arterske bunare pa spustile nivo vode u običnim bunarima) ali sam naučila da pazim kad je suša.\nKupinjak sam sređivala u par navrata, nikad nisam uspela ceo da raskrčim jer me uvek nešto drugo odvuče na svoju stranu, i dok se okrenem - on je opet postao zapušten i zarastao.\nA otkrila sam da je bagrem kao sedmoglava aždaja - odsečeš mu jednu glavu a na njenom mestu izraste sedam novih..\nAli ne opterećujem se time previše.. polako i koliko mogu, pa dokle stignem..\nNa njivi su nam nikli žito i raž, posadila sam oko četrdeset sadnica starinskih sorti voća, orezujem polako stari voćnjak i čekam proleće da počnem sa radovima u bašti.\nImamo i pet košnica, nisam još naučila ništa o njima ali zasad mi pčelice deluju zadovoljno, valjda ću uspeti da savladam i to..\nU svakom slučaju pravo je zadovoljstvo slušati ih kako zuje unaokolo..\nRaduju nas neizmerno fazani i srne kad nam se pojave na imanju, kad je napadao sneg osim grudvanja i sankanja omiljena igra nam je bilo praćenje i prepoznavanje životinjskih tragova..\nKlinac je naučio da raspoznaje većinu živog sveta koji ga okružuje, pravi je mali istraživač. Zna više biljaka sa nepunih šest godina nego većina odraslih ljudi koje poznajem, baš sam ponosna zbog toga..\nŠta još da kažem? Mnogo smo srećni! Neko drugi verovatno ne bi bio na našem mestu ali nama jednostavno leži ovakav život.\nNaravno da smo za sve ovo vreme imali i brojna iskušenja i da nije bilo baš lako..\nProblemi i pehovi su nešto što se samo po sebi podrazumeva na svakom putu ali mislim da su nešto usputno i prolazno i da jednostavno nisu vredni pomena.\nUmesto toga, imam želju da podelim svoje lepe utiske, i ako neko ima želju da uradi isto ovo a okleva, možda ga svojim primerom ohrabrim..\nVi koji sanjate iste snove kao i ja - bolje požurite da ih ostvarite, jer najbolji trenutak za to je uvek - upravo sada.\nEh kad bi jos postavila i neku fotografiju....


Tema: Sto nas ne ubije to nas ojaca....\n04.09.2008., 12:26 #1\n04.09.2008., 12:32 #2\nRe: Sto nas ne ubije to nas ojaca....\nsvaki put kada se razočaram treba mi vremena da se oporavim.... jednom me dečko prevario sa drugaricom i to baš dobrom drugaricom....i razočarala sam se u ljude.... ali posle shvatim da nisu vredni mog nerviranja jer da su me stvarno voleli ne bi tako nešto uradili...ali mkora da boli...\n04.09.2008., 14:12 #3\nTačna je koliko i Vrijeme liječi sve...\nPo mom mišljenju, djelimično...\n04.09.2008., 14:17 #4\nNice je velik ali nije bio u pravu.\nSto nas ne ubija samo nas oslabi jos vise.\n04.09.2008., 15:19 #5\n04.09.2008., 18:36 #6\nNekog ubije a drugog ojacha...\n04.09.2008., 21:15 #7\nJa sam veliki optimista po tom pitanju... ( imam sreće, pretpostavljam ) Nikada se nisam toliko razočarala u nekoga pa da se automatski razočaram u sve ljude. Valjda sam uvek dobro birala ljude koji me okružuju, tako da me nisu mnogo razočarali... U svakom slučaju, mene razočarenja ojačavaju. Posle njih mnogo manje očekujem od ljudi, ali im ne pružam ništa manje nego pre.\n04.09.2008., 21:23 #8\n04.09.2008., 21:30 #9\ndelimicno da,al svakim porazom gubim samopouzdanje....sve vise...\n04.09.2008., 21:31 #10\nImas bas bolesan avatar,svidja mi se\n04.09.2008., 21:57 #11\ni ja sam bolesna,tako da....\n04.09.2008., 22:00 #12\nlepo pise > whatever doesent kill you, simply makes you a stranger!! sto postotno tacno!!!!!\n04.09.2008., 22:05 #13\n04.09.2008., 22:08 #14\nPa chim je stavila a stranger, verujem da je na to mislila!\n04.09.2008., 22:10 #15\npa u sustini sta god da mi se lose desi ili neko razocaranje ja sam uvek spreman na sve u smislu ne padnem vec krenem napred jer imam tu prednost da ne padnem....za bilo sta u zivotu i nakon toga pokusavam da resavam to....\n04.09.2008., 22:13 #16\nok,al prokontah da je ovo u pitanju.\n04.09.2008., 22:17 #17\nJa najviše volim onu svoju "nisi pao, samo si se okliznuo"...\n04.09.2008., 22:19 #18\n04.09.2008., 22:22 #19\nJa sam skriveni genije\n04.09.2008., 22:22 #20\nNajgore mi je kad se razocaras u nekog za kog si verovao da ti je prijatelj...\nTo me najvise boli...\n@Lilith-Mnogo volim da citam tvoje teme\nKao da sam ih ja otvarala.\n04.09.2008., 22:23 #21\nTo sto ne ne ubije to te prekali i bolje je da ti se sve desi to ranije,jer ces u buducnosti kad dodju prave obaveze imati neko iskustvo i znaces sta da radis a sta ne!! Ja sam naucio dosta lekcija na svojoj kozi i cisto sunjam da bi iste greske ponovo ponovio! Vise bi odgovarala izreka "ono sto te ne ubije ucini te mudrijim"!\n04.09.2008., 22:23 #22\nPa svakako... Medjutim, ja se uvek drzim toga da je bolje da se ti razocharash u nekoga nego neko u tebe...\n04.09.2008., 22:24 #23\nDesavalo mi se!\n04.09.2008., 22:25 #24\nBaš se oporavljam od takvog nečeg...\n04.09.2008., 22:26 #25\ncuh negde ovo "nije gubitnik onaj ko padne,vec onaj sto ostane da lezi" zaista je tako\nPoslednja poruka: 31.08.2007., 09:59


Razgovarano o radu Predškolske ustanove "Aladin" Tuzla - Muftijstvo tuzlansko\nMuftija tuzlanski Vahid-ef. Fazlović primio je u petak 24. jula 2020. godine Dženanu Ćudić, direktoricu Predškolske ustanove “Aladin” Tuzla. Prijemu je prisustvovao rukovodilac Službe za vjerske poslove i obrazovanje Muftijstva tuzlanskog dr. Sead-ef. Seljubac.\nDirektorica Ćudić je muftiju Fazlovića upoznala sa aktivnostima i radom ove predškolske ustanove u posebnim uslovima koje je izazvala pandemija korona virusa, kao i planovima za unaprjeđenje rada. Razgovarano je i o realizaciji programa islamske vjeronauke u ovom obdaništu.


12.5 miliona eura za izmirenje obaveza naftne industrije - Klix.ba\n10.7.2008. u 14:41\nVlada Republike Srpske donijela je danas odluku o otvaranju nenamjenskog računa u Novoj banci Banja Luka na koji je prenijeto 12,5 miliona eura u cilju reguliranja obaveza prema 700 “sitnijih” povjerilaca Rafinerije nafte u Bosanskom Brodu i banjalučkog "Petrola".\nŠefica Vladinog Biroa za odnose s javnošću Vera Sajić je na pres-konferenciji pojasnila da je u sklopu privatizacije preduzeća iz oblasti naftne industrije Vlada RS-a preuzela komercijalne obaveze Rafinerije nafte Bosanski Brod, Rafinerije ulja Modriča i banjalučkog “Petrola” sa stanjem na dan 30. septembar 2006. godine.\n“Ruski kupac ‘Zarubrežnjeft’ će na ime pomoći za izmirenje tih obaveza Vladi RS-a doznačiti iznos od 72,5 miliona eura, otvaranjem dvaju akreditiva od po 36,2 miliona eura”, rekla je Sajić nakon sjednice entitetske Vlade.\nPojasnila je da bi se iz navedenih sredstva, a u skladu sa ugovorom o prodaji, izmirivale obaveze tzv. sitnih povjerilaca brodske Rafinerije i banjalučkog “Petrola”, kojih ima oko 700.\n10.07.2008. u 17:24